Jakobtsjerke (Droegeham)

De Jacobtsjerke is ien fan 'e twa tsjerkegebouwen fan 'e protestanske gemeente fan Droegeham.

 Skiednis 
De earste tsjerke foar de ôfskieden gemeente stie oan in paad nei de Westerein. Foar de tsjintwurdige tsjerke oan 'e Sannen oer, waard yn 1842 in nij tsjerkje boud, dat yn 1851 nochris ferfongen waard, oant yn 1877 oan 'e oare kant fan 'e wei in nije tsjerke boud waard.

De tsjintwurdige Jakobtsjerke ferfong yn 1967 in âldere tsjerke op it plak út 1877 en waard yn 1981 ferboud en fergrutte. Fan 'e tsjerke út 1877 bleau de gevelstien ta oantinken fan 'e earste stienlizzing yn 'e muorre fan 'e moderne tsjerke bewarre.

De namme fan 'e tsjerke ferwiisd nei it mozayk oan 'e muorre, dat de sliepende Jakob en de ljedder nei de Himel mei twa ingels útbyldet.http://www.pkndrogeham.nl/?dbtekst=jacobtsjerke

 Oargel 
It oargel op 'e kreake waard yn 1981 troch de Grinslânske firma Mense Ruiter boud.http://www.kerk-en-orgel.nl/record.php?action=display_ordered&province=fr&page_num=63&display=table&sort=city&direction=desc&item=1243&id=2045

 Sjoch ek 
 Walburga Tsjerke

 Keppeling om utens 
 Orgelsite: disposysje fan it oargel

Kategory:Droegeham
Kategory:Tsjerkegebou yn Achtkarspelen
Kategory:Bouwurk út 1877
Kategory:Bouwurk sloopt yn 1967
Kategory:Bouwurk út 1967
Kategory:Protestantsk tsjerkegebou yn Nederlân